Subject: RE: თვითიზოლაციის პროცესის მართვის სოფტის თაობაზე
From: Tamar Gabunia <[email-masked]>
To: Vano Goliadze <[email-masked]>, Nino Kvernadze <[email-masked]>
Cc: Avtandil Talakvadze <[email-masked]>, Nia Khachidze <[email-masked]>, Giorgi Tsotskolauri <[email-masked]>, Ekaterine Tikaradze <[email-masked]>, Marika Ghadua <[email-masked]>, Tinatin Khardziani <[email-masked]>
Date: Wed, 26 Aug 2020 13:26:18 +0000

ბატონო ვანო

დიდი მადლობა ამ ინფორმაციისთვის! დიახ ეს საკითხი გავლილი იქნა 26 აგვისტოს სამთავრობო საკოორდინაციო საბჭოზეც და თვითიზოლაციისა და კარანტინის პროცესების საინფორმაციო უზრუნველყოფისთვის აპლიკაციის შემუშავების აუცილებლობას ყველა მხარე ეთანხმებას. ასევე გასათვალისწინებელია, რომ უკვე წარმატებით დაინერგა ბიზნეს ვიზიტორების და ნაცვალგებით შემოსული ტურისტების/მოგზაურების მართვის აპლიკაციები. მნიშვნელოვანია ყველა პლატფორმის გაერთიანება და საინფორმაციო კავშირების შექმნა.

ქალბატონო ნინო

დავალების მნიშვნელობის და აქტუალობის გათვალისიწნებით გთხოვთ მსოფლიო ბანკთან განიხილოთ თვით იზოლაცია-კარანტინის აპლიკაციის შექმნისთვის ტექნიკური დახმარების მობილიზების საკითხი. გთხოვთ გაითვალისწინოთ, რომ ვადებში უაღრესად შეზღუდული ვართ და აპლიკაციის ამოქმედება უკვე 3 სექტემბერიდან უნდა მოხდეს.

გთხოვთ მისცეთ ამ საკითხს მსვლელობა უმოკლეს ვადაში.

დიდი მადლობა თანამშრომლობისთვის,

პატივისცემით,

თამარ გაბუნია

მინისტრის პირველი მოადგილე

Sincerely,

Tamar Gabunia, MD, MPH

First Deputy Minister

From: Vano Goliadze
Sent: 26 August, 2020 17:01
To: Nino Kvernadze
Cc: Tamar Gabunia ; Avtandil Talakvadze ; Nia Khachidze
Subject: თვითიზოლაციის პროცესის მართვის სოფტის თაობაზე

მოგესალმებით,

ქალბატონი თამარის დავალებით ოპერაციულ შტაბსა და შესაბამის უწყებებს შორის აქტიურად მიმდინარეობს მუშაობა/შეხვედრები  საკარანტინე სასტუმროებიდან პირების თვითიზოლაციაში გადასვლის პროცედურებთან დაკავშირებით.

შემუშავებული მიდგომის თანახმად, თვითიზოლაციაში გადასვლა შეეძლება საქართველოს მოქალაქეების და შერეული ოჯახის წევრების სამ კატეგორიას:

შშმ და ჯანმრთელობის პრობლემების მქონე პირები, რომლებიც აღნიშნულს დაადასტურებენ ბოლო 6 თვეში გაცემული ფორმა 100-ით.

70 წელს ზემოთ პირები

12 წლამდე პირები.

თვითიზოლაციაში გადასვლის პროცედურებისა და კონტროლის ეფექტურობისთვის, მიზანშეწონილია შეიქმნას ელექტრონული აპლიკაცია, სადაც განაცხადს შეავსებენ თვითიზოლაციაში გადასვლის მსურველი პირები.

განაცხადზე პასუხის გაცემამდე, დეტალურად იქნება განხილული თითოეულ აპლიკაციაში წარმოდგენილი ჯანმრთელობის ცნობა და პირის თვითიზოლაციის შესაძლებლობა.

აღნიშნულ პროცესზე პასუხისმგებელი უწყება იქნება ჯანდაცვის სამინისტრო.

საკითხის აქტუალობიდან და შესაბამისი გადაწყვეტილების დროულად შემუშავების საჭიროებიდან გამომდინარე, გთხოვთ, ზემოთ აღწერილი ელექტრონული აპლიკაციის შექმნისთვის საჭირო დაფინანსების შესაძლებლობა განიხილოთ მსოფლიო ბანკთან.

ვანო გოლიაძე

საქართველოს ოკუპირებული ტერიტორიებიდან დევნილთა,

შრომის, ჯანმრთელობისა და სოციალური დაცვის სამინისტრო